આપણે ત્યાં કવિ નર્મદ, હેમચંદ્રાચાર્ય, સરદાર વલ્લભભાઈ, આંબેડકર, શ્યામજી કૃષ્ણવર્મા વગેરેનાં નામો સાથે વિદ્યાસંસ્થાનો ચાલે છે, આપણા આ તેજસ્વી પૂર્વજોનાં જીવન અને દર્શનની ઊંચાઈ સુધી પહોંચવાનો, અને લિયોનાર્ડ સિલ્કે કહ્યું હતું તેવી રીતે સાંસ્કૃતિક સત્યનું વિદ્યાર્થીઓ સંશોધન-ઉદ્બોધન કરે તેવાં તેનાં નિર્માણમાં કોઈ રીતે પ્રયાસ થતો રહે તો. . . નરસૈયો, ગુરુ ગોવિંદ, આંબેડકર, સરદાર, ગાંધીજી, હેમચંદ્રાચાર્ય, નર્મદ કેવા રાજી થાય?